## Felvételi pontszámítás

**Az EDHSZ 20. § alapján**

A felvételre jelentkezőkkel a DIT által felkért felvételi bizottság (elnök, tagok) felvételi beszélgetést folytat. A benyújtott dokumentumok, valamint a felvételi beszélgetés alapján a bizottság 100 pontos skálán értékeli a jelentkezők teljesítményét az alábbi szempontok szerint:

a) korábbi tanulmányi előmenetel (diploma minősítése, a diploma minősítését a megszerzéstől számított két év elteltével nem kell figyelem bevenni) – maximum 25 pont;

b) nyelvvizsgák – maximum 25 pont;

c) már elért kutatói eredmények (diákköri díjak, szaktudományi közlemények, alkotások) – max. 20 pont;

d) doktori munkával kapcsolatos elképzelések, a kutatási program megvalósíthatósága – max. 30 pont.

A kapott pontszámok alapján a felvételi bizottság rangsorolja a jelentkezőket. A doktori képzésre történő felvételhez legalább 60 pont szükséges. A 60 pont csak szükséges feltétel a felvételhez, de nem jelenti annak biztosítékát, és nem jelent garanciát bármilyen ösztöndíj elnyerésére sem.

**A pontszámítás részletei**

1. **Tanulmányi előmenetel (max. 25 pont)**

Végzős MSc hallgató esetén a diplomafélév nélküli kreditpontok (kétlépcsős képzésnél BSc + MSc féléveinek) *súlyozott kumulált átlagát* vesszük figyelembe.

Diplomával rendelkező jelentkező esetén a pontszámítás a teljes tanulmányi időszakra vonatkozik

Munkával, munkahellyel kapcsolatos tanfolyamok, képzések stb. abban az esetben, ha a diploma megszerzése óta több mint 2 év telt el.

A legalább jó rendű minősítés az oklevél megszerzését követő két évig tekintendő feltételnek. A minősítés azonban ezután is beleszámít a felvételi pontszámba. A jelentkezőnek a diploma megszerzése óta végzett és dokumentált szakmai tevékenysége alapján a felvételi bizottság pontokat ad (max. 25 pont).

1. **Nyelvvizsgák (max. 25 pont)**

Második nyelvvizsga (ha az egyik angol):

Középfokú C típusú nyelvvizsga 20 pont, A vagy B típusú 10 pont

Alapfokú C típusú nyelvvizsga 10 pont, A vagy B típusú 5 pont.

**3. Korábbi kutatómunka, illetve alkotás során felmutatott eredmények (diákköri díjak, szaktudományi közlemények stb.) (max. 20 pont)**

**TDK**

* Intézményi TDK konferencián a *DI programjához kapcsolódó témában előadás* tartása 3 pont/TDK munka,
  + vagy II. díjért +5 pont,
* III. díjért +2 pont;
* OTDK konferencián I-III. díj +10 pont
* Pro Sciencia országos díj: 15 pont

**Tudományos folyóiratcikkek (megjelent vagy elfogadott)**

* Impakt faktoros közlemény: 15 pont/közlemény;
* Lektorált idegen nyelvű közlemény: 8 pont/közlemény;
* Lektorált magyar nyelvű közlemény: 5 pont/közlemény.

**Konferencia, egyéb szakmai előadás tartása**

* Ha a pályázó tartotta: 2 pont/ előadás.

(Egyéb előadásért, poszterért nem jár pont, de a jelentkezésnél meg kell adni az adatokat);

**Szabadalom, innovációs díj**

* Hazai díj:10 pont/díj
* Nemzetközi díj:15 pont/díj
* Találmányi bejelentés, szabadalom: 15 pont/db

**Pályázati eredmények**

* Tudományos pályázat nyertese és kivitelezője: 5 – 10 pont/pályázat
* Tudományos pályázat résztvevője: 3 – 5 pont/pályázat

1. **A doktori munkával kapcsolatos elképzelések, a kutatási program megvalósíthatósága, szakmai felkészültség, gyakorlati tudás, szakmai tapasztalat: max. 30 pont.**

A felvételi bizottság a jelentkező által benyújtott kutatási terv és a felvételi beszélgetés alapján értékeli az alábbi kritériumokat:

* A jelentkező önállóan meg tud fogalmazni a kutatási témához kapcsolódóan megoldatlan problémákat.
* Tudja, hogy a választott kutatási témára milyen hazai és nemzetközi szakirodalmakból lehet felkészülni.
* Innováció területén elért szakmai tapasztalatok.

Az aktuális pontszámot a felvételi bizottság állapítja meg a pályázathoz mellékelt közlemények értékelésével.